Ашәҟәыҩҩы Владимир Занҭариа ишәҟәқәа хҧа рӡыргара мҩаҧысит.
14.09.2017
Аҵыхәтәантәи ашықәсқәа рзы аус зыдуланы Владимир Занҭариа иҭижьыз хы-шәҟәык рахьтә, руак «Бзанҵы» ҳәа хьӡыс измоу иажәеинраалақәа реизга Дырмит Гәлиа ихьӡ зху аҳәынҭқарратә премиа иаҧсахеит.
463
Аҵыхәтәантәи ашықәсқәа рзы аус зыдуланы Владимир Занҭариа иҭижьыз хы-шәҟәык рахьтә, руак «Бзанҵы» ҳәа хьӡыс измоу иажәеинраалақәа реизга Дырмит Гәлиа ихьӡ зху аҳәынҭқарратә премиа иаҧсахеит.
Ашәҟәқәа рыхҧагьы рӡыргара мҩаҧысит Аҧсуаҭҵааратә институт аҿы . Владимир Занҭариа аҧсышәала иҭыҵыз ишәҟәы «Бзанҵы» Дырмит Гәлиа ипремиа занашьоу ианылаз ажәеинраалақәа зегьы , автор ихаҭа излазгәеиҭо ала, афилософиатә ҟазшьа рымоуп. Уи ушықәсқәа цацыҧхьаӡа аҧсҭазаара иунаҭо аҧышәа иунарҵо дунеихәаҧшышьоуп, - иҳәеит автор . Автор иӡыригоз ашәҟәқәа ҩба «Дисциплина духа » , иара убас ашәҟәы «Ключевые мысли» ҭыҵит урысшәала. Инеизакны ашәҟәқәа рыхҧагьы хы –шықәса автор аҭыжьра иазирхион .
Владимир Занҭариа ирҿиара ҭбаауп, ҳәа азгәарҭеит аӡыргара иалахәыз. Иара убасгьы ,аҧсышәалагьы , урысшәалагьы зҿахәы аазырҧшуа , зыгәҭакы аҳәара зылшо поетны, шәҟәыҩҩны ихцәажәеит . Автор ишәҟәы ианылеит иара убас Саида Делҧҳа лажәеинраалақәа 27 , аоригинал аҟынтәи аурысшәахь еиҭаганы . Лара лхәыцшьа еиқәырханы , лажәеинраалаақәа реиҭагара илиршеит Владимир Занҭариа . Абри инаҷыданы , Владимир Занҭариа аурысшәа аҟынтәи аҧсшәахь еиҭеигахьеит аурыс классикцәа Лермонтов , Блок , Цветаева уҳәа рҩымҭақәа . Иара дравторуп акымкәа –иҩбамкәа апоезиатәи , апрозатәи ашәҟәқәа .
Ауаажәларратә усқәеи аҟазареи баҩхатәрала еилазыгӡо , иахьатәи ишәҟәқәа рӡыргара аринахысгьы ишацҵахо агәаанагара узцәырнагоит . Избанзар, Владимир Занҭариа еиҧш иҟоу ауаа , изну рырҿиартә мҩа нҵәашьа ақәым , - ҳәа азгәаҭан аӡыргараҿы.
Дениза Гьергьиаҧҳа , Леон Адлеиба
Оцените новость:
+1
+2
+3
+4
+5
Сохраните ссылку или поделитесь с друзьями